A ideya d'os quantos de luz contradeciba a teoría ondulatoria d'a luz, que se seguiba d'as equacions de Maxwell de l'electromagnetismo, y d'a suposición d'a divisibilidat sinfinita d'a enerchía en sistemas fisicos. Mesmo dimpués, anque bells experimentos contrimostroron que as equacions d'Einstein ta l'efecto fotoelectrico yeran precisas, a suya explicación no fue acceptada universalment. Manimenos, por as envueltas de 1921, quan li fue concediu o premio Nobel, amás gran parte d'os fisicos yeran convencius que a equación (hf = ø + yk) yera correcta y que os quantos de luz yeran posibles.